钦定古今图书集成/历象汇编/乾象典/第045卷 > 内阶
## 钦定古今图书集成/历象汇编/乾象典/第045卷 > 内阶

按《星经》，“内阶六星，在文昌北阶，为明堂头。”

按《史记天官书》《汉书天文志》俱不载按《晋书天文志》。文昌北六星曰内阶，天皇之阶也。
按《隋书天文志》同。

按《宋史天文志》：“内阶六星，在文昌东北，天皇之阶也，
一曰上帝幸文馆之内阶也。”

按《观象玩占》，“内阶六星，在紫微垣外，文昌之北，天皇
之阶也，主明堂。”

按《历学会通》，“内阶”、天阶之属。